SEAFCO-PYLON พุ่งแรง! รับผลบวกปริมาณงานภาครัฐ-เอกชนที่เพิ่มขึ้น
SEAFCO-PYLON พุ่งแรง! รับผลบวกปริมาณงานภาครัฐ-เอกชนที่เพิ่มขึ้น
7 ธ.ค. 2559

ผู้สื่อข่าวรายงานว่า ราคาหุ้นบริษัท ไพลอน จำกัด (มหาชน) หรือ PYLON ณ เวลา 10.35 น. ราคาอยู่ที่ 12.00 บาท บวก 0.80 บาท หรือ 7.14% สูงสุดที่ 12.10 บาท ต่ำสุดที่ 11.40 บาท มูลค่าซื้อขายที่ 33.63 ล้านบาท 
บริษัท ซีฟโก้ จำกัด (มหาชน) หรือ SEAFCO ณ เวลา 10.35 น. ราคาอยู่ที่ 11.40 บาท บวก 0.60 บาท หรือ 5.56% สูงสุดที่ 11.40 บาท ต่ำสุดที่ 10.90 บาท มูลค่าซื้อขายที่ 31.79 ล้านบาท 
 
ด้านบล.เคจีไอ แนะนำ”ซื้อ”หุ้นรับเหมางานเสาเข็มทั้ง SEAFCO และ PYLON คาดปริมาณงานที่ออกมาจำนวนมากในเวลาเดียวกันทั้งงานภาครัฐฯ และงานเอกชน จะทำให้ต้องแบ่งงานเสาเข็มกันระหว่าง SEAFCO และ PYLON
สำหรับ SEAFCO มีเป้า Consensus ที่ 13.5 บาท หลังล่าสุดมีผลเบื้องต้นการประมูลโครงการรถไฟฟ้าสีชมพ-เหลือง และจะมีตามมาอีก อาทิ รถไฟฟ้าสายสีส้มคาดรู้ผลม.ค.60 และรถไฟทางคู่ 7 เส้นทางที่ขายซองในเดือน ธ.ค.นี้ จะทำให้ความต้องการงานฐานรากและเสาเข็ม ซึ่งเป็นงานแรกก่อนเริ่มการก่อสร้าง เพิ่มขึ้นมากในปี 60-61
นอกจากนี้งานโครงการคอนโดมิเนียม ตามแนวรถไฟฟ้ามีโอกาสที่จะเพิ่มขึ้นใน 1-2 ปีข้างหน้า ทำให้ความต้องการงานฐานรากและเสาเข็ม สำหรับภาคเอกชนมีโอกาสเพิ่มขึ้นตามไปด้วย
ขณะที่ บล.บัวหลวง แนะ “ซื้อ”PYLON ราคาเป้าหมาย 12.60 บาท มีมุมมองเชิงบวกมากขึ้นหลังจากประชุมกับผู้บริหาร คาดปัจจัยหนุนราคาหุ้นต่อจากนี้ ได้แก่ กำไรไตรมาส 4/59 ไปจนถึงไตรมาส 1/60 ที่คาดดีขึ้นเรื่องๆ เพราะ backlog ที่มีอยู่มีอัตรากำไรขั้นต้นดีกว่าค่าเฉลี่ย 9 เดือนที่ผ่านมาในปีนี้
งานภาครัฐที่ทยอยเข้าสู่ตลาด คาดส่งผลให้ผลประกอบการของบริษัทมีการเติบโตทั้งปริมาณงานที่เพิ่มขึ้น และมาร์จิ้นดีขึ้น กำไรมีโอกาสดีกว่าคาดจากงานรถไฟฟ้าทั้งสายสีชมพู-เหลือง 